༄༅། །གུར་རིགས་བསྡུས་ཀྱི་བསྐྱེད་རིམ་རྒྱུད་དོན་སྙིང་བོའི་དོན་
གསལ་ཞེས་བྱ་བ་བཞུགས་སོ། །
༄༅། །ན་མོ་གུ་རུ་ཧེ་བཛྲ་པཉྩ་ཀུ་ལེ་བྷྱཿ འདིར་བཅོམ་ལྡན་འདས་དགྱེས་
པ་རྡོ་རྗེའི་བཤད་པའི་རྒྱུད་མཁའ་འགྲོ་མ་རྡོ་རྗེ་གུར་གྱི་རྒྱུད་བཤད་པའི་རིགས་
བསྡུས་ཀྱི་དཀྱིལ་འཁོར་ཇི་ལྟར་བསྒོམ་པའི་ཚུལ་ལ། འདིའི་ཆིངས་རྒྱལ་བོ་
ཨིནྡྲ་བྷུ་ཏིའི་མཛད་པའི་འགྲེལ་བ་དང་། ནག་པོ་ཞབས་ཀྱི་མཛད་པའི་འགྲེལ་
བ། ལྷའི་རིགས་ཀྱི་བློ་གྲོས་ཀྱི་མཛད་པ་སོགས་མཐུན་པར། བདུན་པོ་རྣམ་
པར་དག་པར་བྱ། ཞེས་པའི་འགྲེལ་བར། སངས་རྒྱས་གནས་བཞི་རྣམ་རྫོ་གས་
པར། རྣམ་པ་ལྔ་བོ་བསྒོམ་བྱས་ལ། །ཀུན་ཏུ་བཟང་བོ་ལས་བྱུང་བའི། །རང་
ལྷག་ལྷ་ཡི་སྒྲུབ་པའི་ཐབས། །དཀྱིལ་འཁོར་དེ་བཞིན་འགོད་པར་བྱ། །མཆོད་
བསྟོད་བདུད་རྩི་མྱང་ལ་སོགས། །རིམ་པ་ཡིས་ནི་བསྒོམ་བྱ་སྟེ། །ཡན་ལག་
དྲུག་ཏུ་སྦྱོར་བར་འདོད། ། ཅེས་རིམ་པ་གཉིས་ཀ་ཡན་ལག་དྲུག་གིས་སྡུད་
པར་གསུངས་པས། ཐོག་མར་གང་གིས་ཉམས་སུ་ལེན་པའི་རྟེན་ནི། གུར་གྱི་
གཉིས་པ་ལས། སེམས་ཅན་ཇི་སྙེད་པ་རྣམས་ཞེས་བྱ་བ་ནས། ཕྱག་རྒྱ་ཆེན་
པོའི་གོ་འཕང་ལ་འགོད་པར་བྱའོ། ། ཞེས་པས་རྣལ་འབྱོར་བསྒོམ་པའི་སྔོན་དུ་
སེམས་ཅན་གྱི་དོན་བྱ་བའི་སྨོན་ལམ་རྗེས་སུ་དྲན་པ་རྟོགས་པར་བྱ་བའི་ཚུལ་
གྱིས་བསྟན་པར་གུར་ཟིན་ལས་འབྱུང་བས། སེམས་བསྐྱེད་སོགས་ལམ་ཐུན་
575

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བྱམས་པ་ལ་སོགས་
མོང་བས་རྒྱུད་སྦྱངས་པ་སྟོན། ལྷའི་རིགས་ཀྱི་བློ་གྲོས་ཀྱི་འགྲེལ་བར།
དེ་ལ་
སྔགས་པ་སྟོང་བ་ལ་སོགས་པའི་ཡོན་ཏན་དང་ལྡན་ཞིང་།
པ་སྔོན་དུ་འགྲོ་བའི་བྱང་ཆུབ་ཀྱི་ཡིད་ཅན། དཔལ་མཁའ་འགྲོ་མ་རྡོ་རྗེ་དྲ་བའི་
དཀྱིལ་འཁོར་དུ་དབང་བསྐུར་ཞིང་རྗེས་སུ་གནང་བ། ཟབ་མོ་ལ་ལྷག་པར་
མོས་པ། དེ་ཁོ་ན་ཉིད་བཅུ་ཤེས་ཤིང་རིགས་སྔགས་མཉེས་པར་བྱེད་པ་ལ་
བརྩོན་པས་ཞེས་གསུངས། གང་དུ་ཉམས་སུ་ལེན་པའི་གནས་ནི། གུར་ལས།
དུར་ཁྲོད་དང་ཤི་ཆུ་འགྲམ་དང་། ནས། རྡོ་རྗེ་རྣམས་ཀྱི་དངོས་གྲུབ་སྟེར། ཞེས་
དང་། ལྷའི་རིགས་ཀྱི་བློ་གྲོས་ཀྱིས། རི་བོ་ལ་སོགས་པ་གནས་ཡིད་དུ་འོང་བ་
ལ། ཞེས་གསུངས། དེར་རྣལ་འབྱོར་གྱི་ཡོ་བྱད་འདུ་བྱ་བའང་། དེའི་འཕྲོ་ལས།
བསམ་གཏན་གྱི་ཁང་བ་ཙན་དན་ལ་སོགས་པ་དྲི་ཞིམ་པོས་གྲུ་བཞིར་བྱུགས་
ནས་བདེ་བའི་སྟན་ལ་རྡོ་རྗེ་སྐྱིལ་གྲུང་གིས་འདུག་སྟེ་ཕྱག་གི་ལོ་མ་ཏིང་ངེ་
འཛིན་གྱི་ཕྱག་རྒྱར་བྱས་ལ། སྙིང་ཁར་ཉི་མ་ལ་ཡི་གེ་ཨཾ་བཀོད་ནས་གདོང་
བཀྲུ་བ་ལ་སོགས་པ་བྱ་སྟེ། ཨོཾ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ་ཕཊ་ཕཊ། ཅེས་བྱ་བའི་
སྔགས་ཀྱིས་གནས་དང་བདག་བསྲུང་བ་བྱས་ཤིང་། ཞེས་གསུངས། ཚུལ་ཇི་
ལྟར་ཉམས་སུ་ལེན་པའི་ཚུལ་ལ་སྔོན་འགྲོ་དང་དངོས་གཞི་གཉིས་ལས། དང་
བོ་ནི། སྐད་ཅིག་དཀྲོང་བསྐྱེད་དང་རྡོ་དྲིལ་བྱིན་རླབས་དཀྱུས་ལྟར་ལ། ཕྱི་ནང་
གི་མཆོད་པ་བྱིན་གྱིས་བརླབས་པ་ལ། བསངས་བྱེད་ཀྱི་སྔགས་ནི་འཁྱིལ་བའི་
སྔགས་ཀྱིས་བྱ་སྟེ། ལྷའི་རིགས་ཀྱི་འབྲེལ་བ་ལས། ལས་བུམ་ལ་བགེགས་
དགྲའི་མཚན་མ་གདགས་པར་བཤད་པ་དང་། བགེགས་དགྲས་བཟླས་པའི་
576,

གུར་རིགས་བསྡུས་ཀྱི་བསྐྱེད་རིམ་རྒྱུད་དོན།
རས་ཀྱིས་གདོང་གཡོགས་དང་སྟོད་གཡོགས་བྱས་ལ། ཞེས་གསུངས། ནང་
མཆོད་བྱིན་རླབས་ཀྱང་། ལྷའི་རིགས་ཀྱི་འགྲེལ་བར། ཨོཾ་ལ་སོགས་པའི་ཡི་གེ་
གསུམ་གྱིས་སྦྱངས་པ་དང་། གཙོ་བོ་ལ་སོགས་པས་བདུད་རྩིར་བྱས་ལ། ཞེས་
པ་ལས་མེད་ལ། དེ་ཁོ་ན་ཉིད་བཅུ་བར། ཡཾ་ལས་རླུང་གི་དཀྱིལ་འཁོར་དུ་བའི་
མདོག་ཅན་གཞུའི་དབྱིབས་ལྟ་བུ་དང་། དེའི་སྟེང་རཾལས་བྱུང་བའི་མེའི་དཀྱིལ་
འཁོར་དམར་བོ། དེའི་སྟེང་དུ་ཡི་གེ་ཨ་ཡོངས་སུ་གྱུར་པ་ལས་བྱུང་བ་པདྨའི་
སྣོད་བཟང་བོ་བཟའ་བ་ལ་སོགས་པས་བཀང་བ། ས་བོན་ལྔས་བྱིན་གྱིས་
བརླབས་པ་འབར་བ་དང་དྲོ་བ་དག་གིས་ཞུ་བར་གྱུར་པ། དེའི་སྟེང་དུ་ས་བོན་
གྱི་ཡི་གེ་ཨོཾ་ཡོངས་སུ་གྱུར་པའི་ཟླ་བ་ཡོངས་སུ་ཞུ་བའི་བདུད་རྩིར་བྱས། ཞེས་
གསུངས་ཀྱང་། གསལ་སྒྲོན་དུ་སྔོན་འགྲོའི་རིམ་པ་ཀྱེ་རྡོར་དང་ཁ་སྦྱོར་ལས་
བདུད་རྩི་བསྐྱེད་ཆོག་གསུང་བ་བདེ་དགྱེས་གདན་བཞི་སོགས་ཀྱི་ཐུན་མོང་
ཡིན་ཕྱིར། འདིར་ཀྱཻ་རྡོར་དང་བསྟུན་པའོ། ། མཆོད་པ་ལ། མཆོད་ཡོན་དང་
ཞབས་བསིལ་ནི་ཉེ་བར་མཚོན་པ་སྟེ། མཆོད་པ་དང་བསྟོད་པ་བྱས་ལ། གོང་
ཉིད་དུ། མེ་ཏོག་ལ་སོགས་རིམ་བཞིན་དབུལ། ཞེས་པས་བསྟན། སྔོན་འགྲོའི་
གཏོར་མ་ནི། གུར་གྱི་གསུམ་པར་གཏོར་མ་བསྟན་པར། བགེགས་དང་བར་
ཆད་སྤང་བའི་དོན་དུ་དུས་ཐམས་ཅད་དུ་གཏོར་མ་བཏང་བ་དངོས་སུ་བསྟན་ལ།
ཁྱད་པར་དུ་རྣལ་འབྱོར་བསྒོམ་པའི་སྔོན་དུ་སེམས་ཅན་གྱི་དོན་རྣལ་འབྱོར་གྱི་
གསུངས། ལྷའི་རིགས་ཀྱི་བློ་གྲོས་ཀྱིས། འབྱུང་བོ་ཆེན་པོའི་གཏོར་མ་ཞེས་བྱ་
བར་ཆད་བསྲུང་བའི་ཕྱིར་གཏོར་མ་གཏོང་བ་དོན་གྱིས་བསྟན་ཞེས་ཀུན་སྙིང་
% 57758

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བ་ནི། འབྱུང་བོ་ཆེན་པོ་རྣམས་ཚིམ་པར་བྱེད་པའི་གཏོར་མ་ཉེ་བར་སྤྱད་པ་དང་
བཅས་པའོ། ། ཞེས་གསུངས། ཇི་ལྟར་གཏོང་ཞིང་འབུལ་ཡུལ་གྱི་མགྲོན་ཇི་
ལྟར་བསྐྱེད་པ་ནི། གུར་གྱི་གསུམ་པ་ལས། ནམ་མཁའི་དབྱིངས་ཀྱི་དབུས་
གནས་པར། །པདྨ་འདབ་བརྒྱད་བསྒོམ་བར་བྱ། །དབང་བོ་ཤར་གྱི་འདབ་མར་
བསམ། ། ཞེས་སོགས་ཀྱི་གསལ་བར་བསྟན། ལྷའི་རིགས་ཀྱིས་ཀྱང༌། གོང་
གི་དེའི་འཕྲོ་ལས། ཡན་ལག་རྒྱན་ཀུན་གྱིས་བརྒྱན་ཅིང་། ནས། ལྷག་མ་ནི་གོ་
སླའོ། ། ཞེས་པའི་བར་གྱིས་གསལ་བར་གསུངས། འདི་ཡན་སྤྱིའི་སྔོན་འགྲོའོ། །
ཁྱད་པར་གྱི་སྔོན་འགྲོ་མཐུན་རྐྱེན་བསྟེན་པ་ཚོགས་བསགས་པ་དང་། འགལ་
རྐྱེན་འགོག་པ་བསྲུང་འཁོར་གཉིས་ལས། དང་བོ་ཚོགས་ཞིང་ནི། ལེའུ་དྲུག་
པར། ཉི་མའི་དཀྱིལ་འཁོར་དབུས་གནས་པར། །སེམས་ཀྱི་ཡི་གེ་བསྒོམ་བར་
བྱ། ། ཞེས་པ་ལ་སོགས་པས་རིགས་ལྔའི་ས་བོན་སྙིང་ཁར་སྒོམ་པ་གསུངས་
ཤིང་། དཔག་ཚད་བྱེ་བ་རྒྱས་པར་ནི། །རྡོ་རྗེའི་དཀྱིལ་འཁོར་བསྒོམ་བར་བྱ། །
སོགས་ཀྱིས་ཚོགས་ཞིང་གསུངས། །བླ་མ་རྡོ་རྗེ་ཅན་མཆོད་ཅིང་། ། སོགས་
ལེའུ་བཞི་བས་མཆོད་པ་དང༌། བདུན་རྣམ་དག་གསུངས་ཤིང༌། བཅུ་གཉིས་
པར། བླ་མ་སངས་རྒྱས་མཆོད་པར་བྱ། ཞེས་པ་ལ་སོགས་པས་རྒྱས་པར་
བསྟན། ལྷའི་རིགས་ཀྱིས། རང་གི་སྙིང་ཁའི་ས་བོན་གྱི་འོད་ཀྱིས་དཀྱིལ་
འཁོར་གྱི་འཁོར་ལོ་མདུན་དུ་དམིགས་ལ་ཕྱག་བྱས་ནས་མཆོད་པ་བྱ་སྟེ། དེ་ལ་
གོ་རི་རི་བོང་ཅན་གྱི་སྣོད་ཐོགས་པ་དང་། ཙོ་རི་ཉི་མའི་སྣོད་ཐོགས་པ་དང་།
ཏཱ་ལི་ཆུས་སྣོད་ཐོགས་པ་དང་། གྷས་མ་རི་སྨན་ཐོགས་པ་དང་། བུཀྐ་སི་རྡོ་རྗེའི་
578

གུར་རིགས་བསྡུས་ཀྱི་བསྐྱེད་རིམ་རྒྱུད་དོན།
ད་ནས།
སྣོད་ཐོགས་པ་དང༌། ཤ་བ་རཱི་རིའི་སྣོད་ཐོགས་པ་རྣམས་ཀྱིས་མཆོད་
ཙནྜ་ལི་རྡེའུ་ཆུང་བརྡུང་། ཌོ་དྷི་ནིས་མགྲིན་པ་ནས་འཁྱུད་དེ་མཉེས་བར་བྱའོ།
ཞེས་བ་ནས། བྱང་ཆུབ་ཀྱི་ལམ་བསྟན་པར་བྱའོ། ། ཞེས་རྒྱས་པར་གསུང་།
མཇུག་ཏུ་ཇི་ལྟར་བྱ་བ་གསལ་སྒྲོན་ལས། ཚོགས་ཞིང་སྟོང་སྦྱངས་བྱ་བར་
མངོན་ཡང་། རྔོག་ཏུ་གཤེགས་སུ་གསོལ་བ་རྒྱུད་ཀྱི་བརྒྱད་པ་ལ། ཁྱེད་ཀྱིས་
སེམས་ཅན་དོན་ཀུན་མཛད། ། སོགས་ཀྱིས་བསྟན་པར་ཐོབ་ཡིག་ལས་གསུང་
བ་དང་འགྲིག་པས་དེ་ལྟར་ལ། མི་ཐུབ་ཟླ་བས། སྣ་ཚོགས་སྟོང་བར་བསྒོམ་
བར་བྱ། ། ཞེས་གསུངས་པས་སྟོང་སྦྱངས་ཀྱི་ཕྱོགས་འཐད་དེ། ལྷའི་རིགས་
ཀྱིས། སྐྱེ་བ་མེད་པའི་སྦྱོར་བ་ཡིས། །སྐྱེ་བ་འདི་ནི་རབ་ཏུ་བསྒྲགས། ། ཞེས་བྱ་
བའི་ཚུལ་གྱིས་དངོས་པོ་ཐམས་ཅད་རྣམ་པར་དཔྱད་ན་མེད་ཅིང༌། སྟོན་ཀའི་
ནམ་མཁའི་དཀྱིལ་ལྟར་སྣང་བ་མེད་ལ། སྤྲོས་པ་མེད་པ་ཉིད་དུ་བསྒོམ་ནས།
ཞེས་གསུངས་པས་ཆོས་སྐུའི་ལམ་འཁྱེར་དང་དཀྱུས་གཅིག་ཏུ་སྟོང་སྦྱངས་བྱེད་
པའོ། ། འཆི་བ་ཆོས་སྐུའི་ལམ་འཁྱེར་སྒོམ་པ་ནི། རྔོག་གིས་ཡེ་ཤེས་ཀྱིས་སྟོང་
སེར་དམར་ལྗང་སྔོ་བའི་མདངས་ཅན་གྱི་ནཱ་ད་ལྔར་གྱུར་པ་ནམ་མཁར་བཞག
བ་ཉིད་སྒོམ་པའི་སྐབས་སྣོད་བཅུད་བསྡུས་ཏེ་ས་བོན་ལ་ཐིམ་པ་རིམ་གྱི་དཀར་
དེ་ནས་ཤཱ་ནྱ་ཏཱའི་སྔགས་བརྗོད་པར་གསུངས་ཀྱང་། གུར་ལས། སྐྱེ་བ་མེད་
པའི་སྦྱོར་བ་ཡིན། །སྐྱེ་བ་འདི་ནི་རབ་བསྒྲགས་ཏེ། །དཔའ་བོ་བདེན་རྫུན་རྣམ་
དཔྱད་པས། །བརྟགས་པས་རྣམ་པར་བརྟག་མི་བྱ། ། ཨོཾ་ཤྭ་ནྱ་ཏཱ་ཛྙཱ་ན་བཛྲ་སྭ་
བྷཱ་ཝ་ཨཱཏྨ་ཀོ་྅་ཧཾ། ཞེས་དང་། ལྷའི་རིགས་ཀྱིས། སྔ་མའི་འཕྲོ་ལས། ཨོཾ་ཤཱ་ནྱ་
579

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཏཱ་ཛྙཱ་ན་བཛྲ་སྭ་བྷཱ་ཝ་ཨཱརྻ་ཀོ་྅་ཧཾ། ཞེས་བྱ་བས་བྱིན་གྱིས་བརླབས་པར་བྱའོ། །
ཞེས་གསུངས་པ་དང་། རིགས་བསྡུས་ཀྱི་སྒྲུབ་ཐབས་ལས། སྣ་ཚོགས་སྟོང་བ་
བསྒོམ་པར་བྱ། །དངོས་པོ་བདེན་རྫུན་རྣམ་དཔྱོད་པས། །བརྟགས་པས་
དམིགས་སུ་མེད་པ་སྟེ། །དེས་ནི་འདི་ལྟར་གཟུགས་བརྙན་བཞིན། །དངོས་པོ་
ཐམས་ཅད་བསྒོམ་པར་བྱ། ། ༀ་ཤཱ་ནྱ×ཧཾ། ཞེས་རིགས་པས་རྣམ་པར་དཔྱད་
ནས་བདེན་པའི་དངོས་པོ་མེད་པ་ཤཱུ་ནྱ་ཏཱའི་སྔགས་དོན་སྒོམ་སྟེ་ཆོས་སྐུ་ལ་ང་
རྒྱལ་འཛིན་དགོས་བས་བར་དོ་ལོངས་སྐུའི་ལམ་འཁྱེར་ནཱ་དར་ལྡང་བའི་འོག་
ཏུ་སྔགས་བརྗོད་པ་བརྟག་བྱའོ། ། བར་དོ་ལོངས་སྐུའི་རྣལ་འབྱོར་ལ། བར་
སྲིད་མཚོན་བྱེད་ནཱ་ད་ལྔ་འཇོག་པ་ལའང་། རྡོར་འཕྲེང་གསལ་སྒྲོན་དུ། བར་དོ་
མཚོན་པའི་ཡི་གེ་ཆ་ལྔ་ནམ་མཁར་འཇོག་པ་བྱས་ཀྱང་རུང་མོད། འོན་ཀྱང་
བར་དོ་མཚོན་པའི་ཆ་གཅིག་ནམ་མཁར་བཞག དེ་ལས་ངོ་བོ་གཅིག་ལ་རྣམ་པ་
ཐ་དད་པ་ལྔར་ཕྱེ་ནས་རྒྱུ་རྡོ་རྗེ་འཛིན་པ་ཡབ་ཡུམ་རྣམས་ཀྱི་ཞལ་དུ་འཇུག་པ་
འདི་བླ་མའི་མན་ངག་ཁྱད་པར་ཅན་ཡིན། ཞེས་གསུངས། ཡི་གེ་དེ་དག་ཚན་པ་
གཉིས་སུ་བྱེད་པ་གང་ནས་ཀྱང་མ་བཤད་ལ། ཞེས་དང་། ཡང་བར་དོ་གཅིག་
གི་ལུས་ལ་དུམ་བུ་གཉིས་བྱས་ནས་སྐྱེ་བ་ལེན་ཐབས་གཉིས་བྱེད་པ་འདི་ལས་
ཡ་མཚན་ཆེ་བ་ཅི་ཞིག་འབྱུང་བར་འགྱུར། ཞེས་གསུངས་པས་བར་དོ་མཚོན་
བྱེད་ཀྱི་ཡི་གེ་གཅིག་གིས་ཆོག་པར་སེམས་སོ། ། ནཱ་ད་ནམ་མཁར་བཞག་
པའང་། ནཱ་རོ་བའི་ཞལ་གྱི་ལུང་ལས། ཀྱེེ་རྡོར་ལ་ནཱ་ད་འཇོག་པ་བཤད་པས་
གཅིག་ཏུ་མི་འཐད་པ་མིན་ཡང་། བརྟག་གཉིས་རྣམ་བཤད་དུ། རྒྱུ་རྡོ་རྗེ་འཛིན་
#580 38>

གུར་རིགས་བསྡུས་ཀྱི་བསྐྱེད་རིམ་རྒྱུད་དོན།
པ་ཡབ་ཡུམ་ཞལ་སྦྱོར་ཞལ་ཕྱག་གི་རྣམ་པ་ཅན་མི་བྱེད་པར་ས་བོན་ལས་ཕྱག་
མཚན་ས་བོན་གྱི་མཚན་པའམ། ས་བོན་རྐྱང་བ་ལ་བྱེད་པའི་ཕྱོགས་ལ་ནཱ་ད་
འཇོག་པ་ཆེན་པོ་དག་གི་ལུགས་ལ་བདེ་མཆོག་སོགས་སྐབས་དུ་མར་སྣང་
ཞིང་། བསྐྱེད་ཚུལ་དེ་ལ་ཡི་གེ་གསུམ་དང་ལྔ་ལ་སོགས་པ་བཤད་པ་མི་སྣང་
བའི་ཕྱིར། འདིར་ཡང་ནཱ་ད་དེ་བཞག་ན་ལེགས་ལ། ཞེས་གསུངས་པས་བསྐྱེད་
ཚུལ་སོ་སོའི་ཁྱད་ཀྱིས་འདིར་མི་བདེའོ། ། དེ་ན་གུར་ལས། དྲི་ཟ་རབ་ཏུ་
ཞུགས་པ་ནི། །ལྷུང་སྟེ་ཞུ་བ་རྗེས་དྲན་པས། ཞེས་གསུངས་ལ། རིགས་བསྡུས་
ཀྱི་སྒྲུབ་ཐབས་ལས། འོད་ལྡན་ཧོ་ཡིག་དམར་ཟུང་ཅན། །སྙིང་བོ་ཡིག་གསུམ་
དྲི་ཟ་ཞུགས། །ཞུ་བར་གྱུར་པ་རྗེས་སུ་དྲན། ། ཞེས་གསུངས་པས་ཧོ་ཡིག་
དམར་བོ་གཉིས་ཀྱི་བར་དུ་ཚུད་པའི་འབྲུ་གསུམ་གྱི་རྣམ་པར་བཞག་པར་བྱའོ། །
ཡང་ན། མན་སྙེ་ལས། ཧོ་ཡིག་དམར་བོ་གཉིས་ཀྱི་ནང་དུ་ཚུད་པའི་ས་བོན་གྱི་
ཡི་གེའི་གནས་སྐབས་སམ། ཡི་གེ་གསུམ་གྱི་གནས་སྐབས་སམ། ཁ་ཅིག་ཏུ་ནཱ་
ད་ཙམ་སྟེ། ཞེས་པ་དང་། ལྷའི་རིགས་ཀྱིས། དྲི་ཟ་བཞིན་དུ་ཞུགས་ནས་ནི།
ལྷུང་སྟེ་ཞུ་བ་རྗེས་དྲན་བྱ། ། ཞེས་པ་ལ། སྐྱེ་བཞིན་པའི་ལྷའི་རྣམ་པ་ལྟར་ཧཱུཾ་ཨཾ་
ཞེས་བྱ་བ་ཧོ་དམར་བོ་གཉིས་ཀྱི་དབུས་སུ་བཅུག་སྟེ། ཡི་གེ་བཞི་རང་གི་ཞལ་
ནས་ཞུགས་ཏེ་པདྨའི་སྙིང་བོར་བསམ་སྟེ་འདོད་ཆགས་ཆེན་པོས་ཞུ་བར་བལྟས་
ལ། དེའི་འོད་ཀྱི་མཐུས་དང་བོའི་སྐྱེས་བུ་རིག་པ་དང་བཅས་པ་ཡང་མེ་ལྕེ་
འབར་བ་དང་འདྲ་བར་འོད་འབར་ཞུ་བའི་གཟུགས་སུ་གྱུར་པར་བསྒོམ་པའོ། །
ཞེས་སྐྱེ་བཞིན་པའི་ལྷའི་རྣམ་པ་ལྟར་ཞེས་པས་ཡབ་ཧཱུྃ་དང་ཡུམ་ཨཾ་དུ་བསྒོམ་པ་
581

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དང་། དེའི་འོད་ཀྱི་མཐུས་དང་བོའི་སྐྱེས་བུ་རིག་པ་དང་བཅས་པ་ཞེས་བས་རྒྱུ་
རྡོ་རྗེ་འཛིན་པ་ཡབ་ཡུམ་སོགས་གསལ་བར་གསུངས་པས། ཧོ་གཉིས་ཀྱི་བར་
དུ་ཧཱུཾ་ཡིག་ཙམ་བསྒོམ་ཀྱང་ཆོག་སྟེ། རྡོ་རྗེ་གསུམ་གྱི་སྣང་བ་ལས། མ་རྒྱུད་ལས་
ཤས་ཆེར་ནཱ་ད་དང་ཡི་གེ་ཙམ་འཇོག་པར་གསུང་བ་མང་སྟེ། སཾ་བྷུ་ཊ་ལས།
འདི་ནི་ཨ་སོགས་གཟུགས་ཀྱིས་ནི། །སངས་རྒྱས་ཡོན་ཏན་འཇུག་པར་འགྱུར། །
ཞེས་དང་། མངོན་བརྗོད་ལས། སྙིང་ཁར་ཟླ་བའི་དཀྱིལ་འཁོར་ལ། །ས་བོན་
གྱི་ནི་ཡི་གེ་མཾ། །སྔོན་གྲུབ་པ་ནི་རྗེས་སུ་བསམ། ། ཞེས་བདེ་མཆོག་འཇམ་
རྡོར་སྐབས་སུ་གསུང་ཞིང་། སྔོན་གྲུབ་པ་ནི་རྒྱུ་རྡོ་རྗེ་འཛིན་པ་འམ་ལོངས་སྐུ་ལ་
བྱའོ། ། ཞེས་གསུངས་པའི་ཕྱིར་རོ། ། བར་སྲིད་མཚོན་པའི་ཡི་གེ་སྐབས་གང་
དུ་འཇོག་པ། བརྟག་གཉིས་རྣམ་བཤད་དུ། གཞི་དུས་ལ་འཆི་བ་འོད་གསལ་
ཉམས་སུ་མྱོང་བ་དང་ཆོས་མཐུན་པར་སྟོང་ཉིད་སྐབས་འདིར་བསྒོམ་པ་ཡིན་
ལ། འཆི་སྲིད་ལས་བར་སྲིད་སྲང་མདའི་མཐོ་དམན་གྱི་ཚུལ་དུ་སྐད་ཅིག་
གཞན་གྱི་བར་མ་ཆོད་པར་འབྱུང་། ཞེས་པ་ནས། ལམ་དང་འབྲས་བུ་ཐམས་
ཅད་དང་རྣམ་པ་མཐུན་པར་འབྱུང་བའི་ཕྱིར། ཞེས་གསུངས་པས། ཤཱ་ནྱ་དའི་
སྔགས་བརྗོད་པའི་འཕྲོ་དེ་མ་ཐག་བཞག་པ་བདེ་ཞིང༌། རྡོར་འཕྲེང་གསལ་སྒྲོན་
དུ